钦定古今图书集成/明伦汇编/氏族典/第065卷 > 《廖用贤尚友录》 > 虞世南
## 钦定古今图书集成/明伦汇编/氏族典/第065卷 > 《廖用贤尚友录》 > 虞世南

按《唐书虞世南传》：“世南，越州馀姚人。出继叔寄之后，
故字伯施。陈天嘉中，召为建安王法曹参军。时寄陷
于陈宝应，世南衣布饭蔬，寄还，乃释布啖肉。入隋炀
帝为晋王，与秦王俊交，辟之。大业中，累至秘书郎。宇
文化及巳弑帝，间杀世基，世南抱持号诉，请代不能
得，自是哀毁骨立。从至聊城，为窦建德所获，署黄门”
侍郎。秦王灭建德，引为府参军，转记室，迁太子中舍
人。王践阼，拜员外散骑侍郎、弘文馆学士，迁太子右
庶子，固辞，改秘书监，封永兴县子。世南貌儒谨，而中
抗烈，论议持正。贞观八年，进县公。帝尝命写《列女传》
于屏风，于时无本，世南暗疏之，无一字谬。帝每称其五绝：一曰德行，二曰忠直，三曰博学，四曰“文词”，五曰
“书翰。”十二年致仕，授银青光禄大夫。卒，年八十一，诏
陪葬昭陵，赠礼部尚书，谥文懿。